Document ID: 32012D0098

NÕUKOGU OTSUS 2012/98/ÜVJP,
17. veebruar 2012,
millega muudetakse otsust 2010/232/ÜVJP Birma/Myanmari vastu suunatud piiravate meetmete uuendamise kohta
EUROOPA LIIDU NÕUKOGU
võttes arvesse Euroopa Liidu lepingut, eriti selle artiklit 29,
ning arvestades järgmist:
(1)
Nõukogu võttis 26. aprillil 2010 vastu otsuse 2010/232/ÜVJP Birma/Myanmari vastu suunatud piiravate meetmete uuendamise kohta (1).
(2)
Nõukogu tervitas 23. jaanuaril 2012 Birma/Myanmari valitsuse ja parlamendi alustatud märkimisväärset poliitiliste reformide programmi ning pühendumust majanduse ja sotsiaalsfääri arendamisele. Nõukogu märkis valitsuse võetud kohustust jätkata reforme ja need lõpule viia.
(3)
Nõukogu otsustas, et esimese sammuna tuleb peatada viisakeeld, mis on kehtestatud Birma/Myanmari presidendi, asepresidentide, kabinetiliikmete ja mõlema parlamendikoja spiikrite suhtes.
(4)
Seepärast tuleks otsust 2010/232/ÜVJP vastavalt muuta,
ON VASTU VÕTNUD KÄESOLEVA OTSUSE:
Artikkel 1
Otsuse 2010/232/ÜVJP artikkel 15 asendatakse järgmisega:
„Artikkel 15
1. Käesolev otsus jõustub selle vastuvõtmise kuupäeval.
2. Seda kohaldatakse kuni 30. aprillini 2012.
3. Artikli 9 lõikes 1 ning artikli 10 lõigetes 1 ja 2 osutatud meetmete kohaldamine peatatakse 30. aprillini 2012, kui need puudutavad IV lisas loetletud isikuid.
4. Artikli 9 lõikes 1 osutatud meetmete kohaldamine peatatakse 30. aprillini 2012, kui need puudutavad V lisas loetletud isikuid.”.
Artikkel 2
Käesoleva otsuse lisa lisatakse otsusele 2010/232/ÜVJP V lisana.
Artikkel 3
Käesolev otsus jõustub selle vastuvõtmise kuupäeval.
Brüssel, 17. veebruar 2012

Labels: 18
5
11